Kamu bisa jelasin ke aku soal Tèknik kimia dalam bahasa jawa?

Tèknik kimia minangka jinis rekayasa tartamtu sing ana gandhengané karo panélitian babagan operasi lan desain trap-trapan kimia uga cara kanggo ningkataké produksi. Insinyur kimia ngembangaké prosés komersial ekonomi kanggo ngonversi bahan baku dadi produk sing migunani. Tèknik kimia ngombinasikaké lan nggunakaké prinsip kimia, fisika, matématika, biologi, lan ekonomi kanthi efisién nggunakaké, ngasilaké, ngrancang, ngangkut lan ngowahi energi lan bahan. Pakaryan insinyur kimia bisa diwiwiti saka pemanfaatan nanoteknologi lan nanomaterial ing laboratorium nganti prosés industri skala gedhé sing ngowahi bahan kimia, bahan baku, sèl urip, mikroorganisme, lan energi dadi wujud lan produk sing migunani. Insinyur kimia melu akèh aspek desain, kalebu penilaian kemanan lan bahaya, desain lan analisis prosés, pemodelan, tèknik kontrol, tèknik réaksi kimia, tèknik nuklir, tèknik biologis, spesifikasi konstruksi, lan instruksi operasi. Insinyur kimia biasané duwé gelar Tèknik Kimia. Praktisi insinyur bisa uga duwé sertifikasi profesional lan dadi anggota badan profesional sing terakreditasi. Badan kaya kasebut kalebu Institusi Insinyur Kimia (IChemE) utawa Institut Insinyur Kimia Amerika (AIChE). Gelar tèknik kimia gegandhengan langsung karo kabeh disiplin tèknik liyané, kanthi macem-macem aliran.